ddrg/super_eurlex huggingface dataset:
A Bizottság határozata

(1997. január 24.)

a harmadik országokból származó és tejgyűjtő központban, standardizáló központban, hőkezelő létesítményben, illetve tejfeldolgozó létesítményben történő átvételre és emberi fogyasztásra szánt hőkezelt tej, tejalapú termékek és nyerstej behozatalára szolgáló állat-egészségügyi bizonyítványmintákról szóló 95/343/EK határozat módosításáról

(EGT vonatkozású szöveg)

(97/115/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésére,

tekintettel a legutóbb a 96/23/EK irányelv [1] által módosított, a nyerstej, a hőkezelt tej és a tejalapú termékek előállítására és forgalomba hozatalára vonatkozó egészségügyi előírások megállapításáról szóló, 1992. június 16-i 92/46/EGK tanácsi irányelvre [2],

mivel a 96/106/EK határozattal3 [3] módosított 95/343/EK bizottsági határozat4 [4] rendelkezik a harmadik országokból származó és tejgyűjtő központban, standardizáló központban, hőkezelő létesítményben, illetve tejfeldolgozó létesítményben történő átvételre és emberi fogyasztásra szánt hőkezelt tej, tejalapú termékek és nyerstej behozatalára szolgáló állat-egészségügyi bizonyítványmintákról;

mivel a 92/46/EGK irányelv 13. cikke (1) bekezdése első albekezdésének első francia bekezdése úgy rendelkezik, hogy a tejtermelő gazdaságokban az állatok rendszeres állat-egészségügyi vizsgálatban részesülnek abból a célból, hogy azok az A. melléklet I. fejezete követelményeinek megfeleljenek;

mivel a 95/343/EK rendeletet ennek megfelelően kell módosítani;

mivel e határozatban meghatározott intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 95/343/EGK határozat A., B., C. és D. melléklete helyébe e határozat A., B., C. és D. melléklete lép.

2. cikk

Ennek a határozatnak a tagállamok a címzettjei.

Kelt Brüsszelben, 1997. január 24-én.

a Bizottság részéről

Franz Fischler

a Bizottság tagja

[1] HL L 125., 1996.5.23., 10. o.

[2] HL L 268., 1992.9.14., 1. o.

[3] HL L 24., 1996.1.31., 34. o.

[4] HL L 200., 1995.8.24., 52. o.

--------------------------------------------------

A. MELLÉKLET

+++++ TIFF +++++

+++++ TIFF +++++

--------------------------------------------------

B. MELLÉKLET

+++++ TIFF +++++

+++++ TIFF +++++

+++++ TIFF +++++

--------------------------------------------------

C. MELLÉKLET

+++++ TIFF +++++

+++++ TIFF +++++

+++++ TIFF +++++

--------------------------------------------------

D. MELLÉKLET

+++++ TIFF +++++

+++++ TIFF +++++

+++++ TIFF +++++

--------------------------------------------------
A Bizottság 97/157/EK, Euratom határozata

(1997. február 12.)

a bruttó nemzeti termék piaci áron történő összeállításának összehangolásáról szóló 89/130/EGK, Euratom tanácsi irányelv végrehajtásának céljából a kollektív befektetési vállalkozások (KBV-k) jövedelme kezelésének meghatározásáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az Európai Atomenergia-közösséget létrehozó szerződésre,

tekintettel a bruttó nemzeti termék piaci árakon történő összeállításának összehangolásáról szóló, 1989. február 13-i 89/130/EGK, Euratom tanácsi irányelvre [1],

mivel a piaci áron számított bruttó nemzeti termék meghatározásához (GNPmp) a 89/130/EGK, Euratom irányelv 1. cikke szerint, amelyet a Közösségben a nemzeti és regionális számlák európai rendszeréről szóló, 1996. június 25-i 2223/96/EK tanácsi rendelet [2] 8. cikkének (1) bekezdése alapján kell alkalmazni, a 94/728/EK, Euratom határozat [3] érvényben maradásáig a kollektív befektetési vállalkozások (KBV) jövedelmének kezelését az Integrált nemzeti Számlák Európai Rendszerével (ESA) összhangban pontosítani kell;

mivel az ESA második kiadása nem tartalmaz kifejezett rendelkezéseket a KBV-k jövedelmének, és különösen a fel nem osztott jövedelmének a számbavételéről;

mivel ezért szükséges, hogy ezekkel az alapelvekkel összhangban értelmezzék az ESA második kiadásának szabályait annak érdekében, hogy megjelöljék e jövedelmek elszámolásának módszerét;

mivel az e határozatban előírt intézkedések összhangban vannak a 89/130/EGK, Euratom irányelv 6. cikke által létrehozott bizottság véleményével,

ELFOGADTA EZT A HATÁROZATOT:

1. cikk

A 89/130/EGK, Euratom irányelv végrehajtása céljából a KBV-k jövedelme egyrészt a betétek és más megszerzett befektetések után kapott kamatokból, és másrészt a KBV-k által birtokolt részvények osztalékából áll. Ezeket a kamatokat és osztalékokat ki lehet fizetni a befektetőknek, vagy azokkal a tőkét lehet növelni.

Kifizetés esetén ezt a jövedelmet a részvényeseknek a jövedelmelosztási számlára könyvelik a tulajdonosi és vállalkozói jövedelmek esetén (a jelenleg hatályos ESA R40 szabálya).

Ha ezt a jövedelmet nem osztják fel, akkor ezt a KBV-k által a részvényeseknek kifizetett olyan jövedelemként kell kezelni, amelyet azok azonnal ismét befektetnek a KBV-kbe. Ez azt jelenti, hogy ezt a jövedelmet a jövedelmek felosztásához hasonlóan a tulajdonosi és vállalkozói jövedelemnél kell számbavenni. Továbbá, ugyanezt az összeget a részvényesek pénzügyi számláján a részvények tételhez kell besorolni.

2. cikk

Ennek a határozatnak a tagállamok a címzettjei.

Kelt Brüsszelben, 1997. február 12-én.

a Bizottság részéről

Yves-Thibault De Silguy

a Bizottság tagja

[1] HL L 49., 1989.2.21., 26. o.

[2] HL L 310., 1996.11.30., 1. o.

[3] HL L 293., 1994.11.12., 9. o.

--------------------------------------------------
A Tanács határozata

(1996. december 6.)

az egyrészről az Európai Közösség, másrészről Dánia kormánya és a Feröer-szigetek helyi kormánya között létrejött megállapodás megkötéséről

(97/126/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére, összefüggésben 228. cikke (2) bekezdésének első mondatával,

tekintettel a Bizottság javaslatára,

mivel a Bizottság a Közösség nevében egy új megállapodást kötött, amely az egyrészről az Európai Közösség, valamint másrészről Dánia kormánya és a Feröer-szigetek helyi kormánya között levélváltás formájában létrejött, 1995. március 8-án aláírt megállapodással [1] módosított, egyrészről az Európai Gazdasági Közösség, valamint másrészről Dánia kormánya és a Feröer-szigetek helyi kormánya között létrejött, 1991. december 2-án aláírt megállapodás [2] helyébe lép;

mivel ezt az új megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösség, valamint másrészről Dánia kormánya és a Feröer-szigetek helyi kormánya között létrejött megállapodást a Közösség nevében a Tanács jóváhagyja.

A megállapodás szövegét mellékelték e határozathoz.

2. cikk

A Tanács elnöke felhatalmazást kap, hogy kijelölje a Közösség számára jogilag kötelező erejű megállapodás aláírására jogosult, valamint a megállapodás 40. cikkében előírt értesítés megküldésére jogosult személyeket.

Kelt Brüsszelben, 1996. december 6-án.

a Tanács részéről

az elnök

D. Spring

[1] HL L 54., 1995.3.10., 25. o.

[2] HL L 371., 1991.12.31., 1. o.

--------------------------------------------------
A Tanács határozata

(1997. március 13.)

a Közösség nevében az Európai Közösség és a Mexikói Egyesült Államok között létrejött, a kábítószerek és pszichotróp anyagok tiltott előállításához gyakran használt prekurzorok és vegyi anyagok ellenőrzésével kapcsolatos együttműködésről szóló megállapodás megkötéséről

(97/184/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, összefüggésben 228. cikke (2) bekezdése és 228. cikke (4) bekezdése első mondatával,

tekintettel a Bizottság javaslatára,

mivel 1995. szeptember 25-én a Tanács felhatalmazta a Bizottságot, hogy a Közösség nevében tárgyaljon az Amerikai Államok Szervezetének tagállamaival az prekurzorok és vegyi anyagok ellenőrzésével kapcsolatos megállapodásokról;

mivel a Bizottság e felhatalmazás alapján 1996. október 25-én befejezte a tárgyalásokat a Mexikói Egyesült Államokkal;

mivel szükséges, hogy a Tanács, az általa kijelölt különbizottsággal konzultálva, felhatalmazza a Bizottságot arra, hogy a Közösség nevében a módosításokat jóváhagyja, amikor a megállapodás előírja, hogy a közös ellenőrzési csoport módosításokat fogadjon el; mivel az ilyen felhatalmazást a megállapodás mellékleteinek módosítására kell korlátozni, amennyiben olyan anyagokra vonatkozik, amelyekre az prekurzorokkal és vegyi anyagokkal kapcsolatos közösségi jogszabályok már kiterjednek,

A KÖVETKEZŐKÉPPEN HATÁROZOTT:

1. cikk

Az Európai Közösség és a Mexikói Egyesült Államok közötti, a kábítószerek és pszichotróp anyagok tiltott előállításához gyakran használt prekurzorok és vegyi anyagok ellenőrzésével kapcsolatos együttműködésről szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke a Közösség nevében továbbítja a 12. cikkben előírt okmányt a Mexikói Egyesült Államok kormányához [1].

3. cikk

(1) A Közösséget a megállapodás 9. cikkében meghatározott közös ellenőrzési csoportban a Bizottság képviseli, amelyet a tagállamok képviselői segítenek.

(2) A Bizottság jogosult a Közösség nevében jóváhagyni a megállapodás mellékleteinek azon módosításait, amelyeket a közös ellenőrzési csoport a megállapodás 10. cikkében megállapított eljárás szerint elfogad.

A Bizottságot e feladatának ellátásában a Tanács által kijelölt különbizottság segíti, amelyet megbíztak a közös álláspont létrehozásával.

(3) A (2) bekezdésben említett felhatalmazás azon anyagokra korlátozódik, amelyekre a kábítószer-perkurzorokra és vegyi anyagokra vonatkozó megfelelő közösségi jogszabályok már kiterjednek.

4. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1997. március 13-án.

a Tanács részéről

az elnök

M. Patijn

[1] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács határozata

(1995. április 10.)

az Európai Közösség, valamint az Izlandi Köztársaság, a Norvég Királyság és a Svájci Államszövetség között levélváltás formájában létrejött, az egységes árutovábbítási eljárásról szóló, 1987. május 20-i egyezmény módosításáról szóló megállapodás megkötéséről

(97/225/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére, összefüggésben a 228. cikk (2) bekezdésének első mondatával,

tekintettel a Bizottság javaslatára,

mivel az Európai Gazdasági Közösség, valamint az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság és a Svájci Államszövetség között létrejött, az egységes árutovábbítási eljárásról szóló egyezmény [1] 15. cikkének (2) bekezdése felhatalmazza az említett egyezmény által létrehozott vegyes bizottságot, hogy ajánlásokat tegyen az egyezmény módosítására;

mivel a vegyes bizottság ajánlást tett az egyezmény módosítására, amelynek célja a terhek behajtásának engedélyezése a szerződő felek közötti kölcsönös segítségnyújtás útján;

mivel a szóban forgó módosításokat a vegyes bizottság 1/94 ajánlása határozza meg; mivel indokolt az ezen ajánlásról szóló, levélváltás formájában létrejött megállapodás jóváhagyása,

A KÖVETKEZŐKÉPPEN HATÁROZOTT:

1. cikk

Az Európai Közösség, valamint az Izlandi Köztársaság, a Norvég Királyság és a Svájci Államszövetség között levélváltás formájában létrejött, az egységes árutovábbítási eljárásról szóló, 1987. május 20-i egyezmény módosításáról szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap arra, hogy kijelölje a megállapodásnak a Közösséget jogilag kötelező aláírására jogosult személyt.

Kelt Luxembourgban, 1995. április 10-én.

a Tanács részéről

az elnök

A. Juppé

[1] HL L 226., 1987.8.13., 2. o.

--------------------------------------------------
A Tanács Határozata

(1997. április 14.)

a gazdasági és szociális statisztikai információkkal foglalkozó európai tanácsadó bizottság létrehozásáról szóló 91/116/EGK határozat módosításáról

(97/255/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a Bizottság által előterjesztett határozattervezetre,

mivel a 91/116/EGK határozat [1] 4. cikke meghatározza a bizottság tagjainak számát;

mivel Ausztria, Finnország és Svédország csatlakozásával szükségessé vált a bizottság létszámának megfelelő módosítása,

ELFOGADTA EZT A HATÁROZATOT:

1. cikk

A 91/116/EGK határozat 4. cikkének helyébe a következő rendelkezés lép:

"4. cikk

A bizottság a következő tagokból áll:

- négy személy a Bizottság képviseletében, akik közül egy a Bizottság statisztikai információs politikájáért felelős tagja,

- a monetáris, pénzügyi és fizetésimérleg-statisztikák bizottságának elnöke,

- a tagállamok nemzeti statisztikai intézeteinek elnökei vagy főigazgatói,

- tagállamonként két-két személy, akiket a Tanács a Bizottsággal folytatott konzultációt követően nevez ki a különböző gazdasági és szociális csoportok és tudományos körök vezető képviselői közül. Ezeknek a tagoknak a kinevezéséhez minden tagállam egy négy jelölt nevét tartalmazó listát ad át a Tanácsnak. A Tanács döntésénél figyelembe veszi a különböző gazdasági és szociális csoportok és a tudományos terület megfelelő képviseletének szükségességét."

2. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Luxembourgban, 1997. április 14-én.

a Tanács részéről

az elnök

J. Van Aartsen

[1] HL L 59., 1991.3.6., 21. o.

--------------------------------------------------
A Tanács határozata

(1995. szeptember 18.)

az Európai Közösség, valamint egyes közép- és kelet-európai országok (Bulgária, a Cseh Köztársaság, Lengyelország, Magyarország, Románia és a Szlovák Köztársaság) között létrejött, a textiltermékek kereskedelméről szóló Európa-megállapodások kiegészítő jegyzőkönyveinek elfogadásáról

(97/295/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, összefüggésben 228. cikke (2) bekezdésének első mondatával,

tekintettel a Bizottság javaslatára,

mivel a Bizottság a Közösség nevében tárgyalásokat folytatott az Európai Közösség, valamint a Bolgár Köztársaság, a Cseh Köztársaság, a Lengyel Köztársaság, a Magyar Köztársaság, Románia, és a Szlovák Köztársaság között létrejött, a textiltermékek kereskedelméről szóló Európa-megállapodások kiegészítő jegyzőkönyveiről,

mivel e kiegészítő jegyzőkönyveket jóvá kell hagyni;

A KÖVETKEZÕKÉPPEN HATÁROZOTT:

1. cikk

Az Európai Közösség, valamint a Bolgár Köztársaság, a Cseh Köztársaság, a Lengyel Köztársaság, a Magyar Köztársaság, Románia, és a Szlovák Köztársaság között létrejött, a textiltermékek kereskedelméről szóló Európa-megállapodások kiegészítő jegyzőkönyveit a Közösség nevében a Tanács jóváhagyja.

A kiegészítő jegyzőkönyvek szövegét csatolták e határozathoz.

2. cikk

A Tanács elnöke ezennel felhatalmazást kap, hogy kijelölje a kiegészítő jegyzőkönyveknek az Európai Közösség nevében történő aláírására jogosult személyt.

3. cikk

Az egyes kiegészítő jegyzőkönyvek 15. cikkében előírt értesítést az Európai Közösség nevében a Tanács elnöke küldi meg.

4. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1995. szeptember 18-án.

a Tanács részéről

az elnök

P. Solbes Mira

--------------------------------------------------
A Tanács határozata

(1997. április 29.)

az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről Grúzia között a kereskedelemről és kereskedelemmel kapcsolatos ügyekről szóló ideiglenes megállapodásnak az Európai Közösség által történő megkötéséről

(97/301/ESZAK, EK, Euratom)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, a 228. cikk (2) bekezdésének első mondatával összefüggésben,

tekintettel a Bizottság javaslatára,

tekintettel az Európai Parlament véleményére [1],

mivel az 1996. április 22-én Luxembourgban aláírt partnerségi és együttműködési megállapodás hatálybalépéséig célszerű jóváhagyni az Európai Közösség nevében az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről Grúzia között a kereskedelemről és kereskedelemmel kapcsolatos ügyekről szóló ideiglenes megállapodást,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről Grúzia között a kereskedelemről és kereskedelemmel kapcsolatos ügyekről szóló ideiglenes megállapodást – beleértve annak mellékleteit, a jegyzőkönyvet és a záróokmányhoz csatolt nyilatkozatokat – az Európai Szén- és Acélközösség és az Európai Atomenergia-közösség nevében a Tanács jóváhagyja.

Az első albekezdésben meghatározott jogi aktusok szövegét csatolták e határozathoz.

2. cikk

Az ideiglenes megállapodás 32. cikkében előírt értesítést az Európai Szén- és Acélközösség és az Európai Atomenergia-közösség nevében a Tanács elnöke küldi meg [2].

Kelt Luxembourgban, 1997. április 29-én.

a Tanács részéről

az elnök

H. Van Mierlo

[1] HL C 115., 1997.4.14.

[2] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács határozata

(1997. április 29.)

az egyrészről az Európai Közösségek, az Európai Szén- és Acélközösség és az Európai Atomenergia-közösség, másrészről az Örmény Köztársaság között a kereskedelemről és a kereskedelemmel kapcsolatos ügyekről szóló ideiglenes megállapodásnak az Európai Közösség által történő megkötéséről

(97/3000/ESZAK, EK, Euratom)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, a 228. cikk (2) bekezdésének első mondatával összefüggésben,

tekintettel a Bizottság javaslatára,

tekintettel az Európai Parlament véleményére [1],

mivel az 1996. április 22-én Luxembourgban aláírt, az egyrészről az Európai Közösségek és tagállamai, másrészről az Örmény Köztársaság között létrejött partnerségi és együttműködési megállapodás hatálybalépéséig célszerű az Európai Közösség nevében jóváhagyni az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről az Örmény Köztársaság között a kereskedelemről és a kereskedelemmel kapcsolatos ügyekről szóló ideiglenes megállapodást,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről az Örmény Köztársaság között a kereskedelemről és a kereskedelemmel kapcsolatos ügyekről szóló ideiglenes megállapodást – beleértve annak mellékleteit, a jegyzőkönyvet és a záróókmányhoz csatolt nyilatkozatokat – az Európai Közösség nevében jóváhagyják.

Az első bekezdésben meghatározott szövegeket csatolták e határozathoz.

2. cikk

Az ideiglenes megállapodás [2] 32. cikkében előírt értesítést az Európai Közösség nevében a Tanács elnöke küldi meg.

Kelt Luxembourgban, 1997. április 29-én.

a Tanács nevében

az elnök

H. Van Mierlo

[1] HL C 115., 1997.4.14.

[2] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács határozata

(1997. november 26.)

az Európai Közösség és a Koreai Köztársaság között a vámügyi együttműködésről és a kölcsönös közigazgatási jogsegélyről szóló megállapodás megkötéséről

(97/291/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére a 228. cikk (2) bekezdésének első mondatával összefüggésben,

tekintettel a Bizottság javaslatára,

mivel a Tanács 1993. április 5-én meghatalmazást adott a Bizottságnak, hogy a Közösség fő kereskedelmi partnereinek némelyikével a Közösség nevében vámügyi együttműködési megállapodások megkötésével kapcsolatos tárgyalásokat folytasson;

mivel az Európai Közösség és a Koreai Köztársaság között a vámügyi együttműködésről és a kölcsönös közigazgatási jogsegélyről szóló megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

A Tanács a Közösség nevében jóváhagyja az Európai Közösség és a Koreai Köztársaság között a vámügyi együttműködésről és a kölcsönös közigazgatási jogsegélyről szóló megállapodást.

A megállapodás szövegét ennek a határozatnak a melléklete tartalmazza.

2. cikk

A Közösséget a tagállamok képviselőinek támogatásával a Bizottság képviseli a megállapodás 15. cikke által létrehozott vám-együttműködési vegyes bizottságban.

3. cikk

A Tanács elnöke meghatalmazást kap arra, hogy a Közösség nevében kijelölje a megállapodás aláírására jogosult személyeket.

4. cikk

A Közösség nevében a megállapodás 19. cikkében előírt értesítést a Tanács elnöke teszi meg.

5. cikk

Ezt a határozatot ki kell hirdetni az Európai Közösségek Hivatalos Lapjában.

Kelt Brüsszelben, 1997. november 26-án.

a Tanács részéről

az elnök

E. Kenny

--------------------------------------------------
A Bizottság határozata

(1997. április 9.)

a kórokozó mikroorganizmusok kéthéjú kagylókban és tengeri haslábúakban történő kifejlődésének megakadályozására irányuló egyes kezelések jóváhagyásáról szóló 93/25/EGK határozat módosításáról

(EGT vonatkozású szöveg)

(97/275/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 96/23/EK irányelvvel [1] módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [2] és különösen annak melléklete IV. fejezete IV. 2. pontjára,

mivel a kórokozó mikroorganizmusok kéthéjú kagylókban és tengeri haslábúakban történő kifejlődésének megakadályozására irányuló egyes kezelések jóváhagyásáról szóló, 1993. december 11-i 93/25/EGK bizottsági határozat [3] háromféle hőkezelési eljárást vezetett be a termékek fogyaszthatóságának biztosítása érdekében;

mivel Hollandia alternatívát javasolt a 93/25/EGK határozat mellékletében meghatározott eljárásokra;

mivel e kezelést az Állat-egészségügyi Állandó Bizottság megvizsgálta és jóváhagyta;

mivel a 93/25/EGK határozat mellékletét, az említett kezeléssel történő kiegészítése céljából módosítani kell;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A kórokozó mikroorganizmusok kéthéjú kagylókban és tengeri haslábúakban történő kifejlődésének megakadályozására irányuló egyes kezelések jóváhagyásáról szóló, 1993. december 11-i 93/25/EGK határozat melléklete a következőképpen módosul:

A B. rész a következő szöveggel egészül ki:

"3. - nyomás alatt, zárt térben gőzöljük, melynek során:

- a főzési idő és a puhatestű húsának belső hőmérséklete tekintetében az 1. pontban említett követelmények teljesülnek,

- a zárt térben a hő egyenletes eloszlását az önellenőrzési program keretében validált módszer biztosítja."

2. cikk

Ennek a határozatnak a tagállamok a címzettjei.

Kelt Brüsszelben, 1997. április 9-én.

a Bizottság részéről

Franz Fischler

a Bizottság tagja

[1] HL L 125., 1996.5.23., 10. o.

[2] HL L 268., 1991.9.24., 15. o.

[3] HL L 16., 1993.1.25., 22. o.

--------------------------------------------------